**ԱՄՓՈՓԱԹԵՐԹ**

**«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2021 ԹՎԱԿԱՆԻ ԱՊՐԻԼԻ 15-Ի ԹԻՎ 601-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆ ԿԱՏԱՐԵԼՈՒ ՄԱՍԻՆ» ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ**

|  |  |
| --- | --- |
| 1. Ֆինանսների նախարարություն | 26.07.2022թ․ |
| N 01/11-4/13007-2022 |
| 1. Դիտողություններ և առաջարկություններ չկան: |  Ընդունվել է ի գիտություն: |   |
| 2. Արդարադատության նախարարություն | 31.08.2022թ․ |
| N /27.1/38373-2022 |
| 1. «Հայաստանի Հանրապետության կառավարության 2021 թվականի ապրիլի 15-ի թիվ 601-Ն որոշման մեջ փոփոխություն կատարելու մասին» Հայաստանի Հանրապետության կառավարության որոշման նախագծի (այսուհետ՝ Նախագիծ) 2-րդ կետում «պաշտոնական հրապարակման օրվան հաջորդող օրվանից» բառերն առաջարկում ենք փոխարինել «պաշտոնական հրապարակմանը հաջորդող օրվանից» բառերով՝ հաշվի առնելով «Նորմատիվ իրավական ակտերի մասին» օրենքի 23-րդ հոդվածի 1-ին մասի դրույթները: |  Ընդունվել է: |   |
| 2. Նախագծի 1-ին կետով նոր խմբագրությամբ շարադրվող հավելվածի (այսուհետ՝ Հավելված) ամբողջ տեքստում անհրաժեշտ է ապահովել շաղկապների կիրառման կանոնները, մասնավորապես՝ եթե թվարկված բոլոր պայմաններից բավական է միայն մեկի առկայությունը, ապա գործածել «կամ» շաղկապը, իսկ եթե թվարկված բոլոր պայմանների առկայությունը պարտադիր է, ապա գործածել «և» շաղկապը՝ հաշվի առնելով «Նորմատիվ իրավական ակտերի մասին» օրենքի 16-րդ հոդվածի դրույթները: | Ընդունվել է:  |  |
| 3. Հավելվածի 9-րդ կետում հստակեցման կարիք ունի, թե նշված ծառայությունները վճարովի հիմունքներով ինչ կարգով են իրականացվելու և գանձված վճարներն ուր են ուղղվելու: | Չի ընդունվել:Վկայակոչված կետով նախատեսված ծառայությունները պարտադիր բնույթ չեն կրում, դրանք իրականացվելու են կամավորության սկզբունքով` ցանկության դեպքում, իսկ ծառայությունների դիմաց ստացված գումարը հանդիսանում է պետական փորձագիտական հաստատության ֆինանսական միջոց: |  |
| 4. Հավելվածի 10-րդ կետի համաձայն՝ Դիակի դատաբժշկական փորձաքննության ավարտից հետո չի թույլատրվում պետական փորձագիտական հաստատությունից դուրս այլ կազմակերպությունում դիակի դաբաղման, մշակման, հարդարման, գեղագիտական կամ այլ բնույթի ծառայությունների իրականացում՝ հաշվի առնելով նախաքննական գաղտնիքի պահպանման անհրաժեշտությունը: Այս առումով, առաջարկում ենք պարզաբանել՝ արդյո՞ք սահմանված պահանջը չպահպանելը առաջացնելու է օրենքով սահմանված որոշակի իրավական հետևանքներ, թե՞ ոչ՝ նկատի ունենալով, որ պատասխանատվության հիմքերը սահմանվում են օրենքով՝ համաձայն ՀՀ Սահմանադրության 79-րդ հոդվածով ամրագրված դրույթների: | Չի ընդունվել:Հաշվի առնելով այն հանգամանքը, որ դատաբժշկական փորձաքննությունը կատարվում է նախաքննություն իրականացնող մարմնի որոշման հիման վրա` հետևաբար նշված հարաբերությունը ենթակա է կարգավորման ՀՀ քրեական դատավարության և ՀՀ քրեական օրենսգրքերի տեսանկյունից:  |  |
| 5. Հավելվածի 17-րդ կետում անհրաժեշտ է ճիշտ նշել վկայակոչված օրենսգրքի վերնագիրը, մասնավորապես՝ «քրեական դատավարության օրենսգրքով» բառերն անհրաժեշտ է փոխարինել «Հայաստանի Հանրապետության քրեական դատավարության օրենսգրքով» բառերով:Նույն դիտողությունը վերաբերում է նաև Հավելվածի 21-րդ կետում վկայակոչված օրենսգրքերի վերնագրերին: | Ընդունվել է: |  |
| 6. Հավելվածի 43-րդ կետում պարզաբանման կարիք ունի, թե ինչ համապատասխան մասնագետների մասին է խոսքը:Նույն դիտողությունը վերաբերում է նաև Հավելվածի 45-րդ և 47-րդ կետերին: | Չի ընդունվել:Մասնագետների մասնակցությունը փորձաքննությանը միանշանակ հնարավոր չէ կանխորոշել, քանի որ դա անմիջականորեն կապված է առողջությանը պատճառված վնասի բնույթից, աստիճանից և հնարավոր հետևանքներից, և հանձնաժողովում ընդգրկվելու համար նախաքննություն իրականացնող մարմինը ներգրավում է վերջինիս որպես փորձագետ: Այսինքն` համապատասխան մասնագետը տվյալ դեպքում համապատասխան որակավորում ունեցող բժիշկն է: |  |
| 7. Հավելվածի 45-րդ կետում «Բժշկական օգնության և սպասարկման» բառերից հետո անհրաժեշտ է լրացնել «ծառայությունների» բառը՝ նկատի ունենալով Հավելվածի 43-րդ, 44-րդ և այլ կետերով սահմանվող կարգավորումները: | Ընդունվել է: |  |
| 8. Հավելվածի 94-րդ կետում անհրաժեշտ է ճիշտ նշել վկայակոչված իրավական ակտի հերթական համարը, մասնավորապես՝ «3-Ն» թիվն ու տառը փոխարինել «03-Ն» թվով և տառով: | Ընդունվել է: |  |
| 9. Հավելվածում առկա է «ՏՈԿՈՍՆԵՐ» վերտառությամբ չհամարակալված բաժին, որում ներառված են չհամարակալված աղյուսակներ, որոնցում միևնույն ժամանակ առկա են չհամարակալված գլուխներ: Այս առումով հարկ ենք համարում անդրադառնալ «Նորմատիվ իրավական ակտերի մասին» օրենքի 14-րդ հոդվածի կարգավորումներին, մասնավորապես՝ վերջինիս 6-րդ մասի համաձայն՝ Ենթաօրենսդրական նորմատիվ իրավական ակտերում բովանդակությամբ համասեռ կետերը կարող են միավորվել գլուխներում: Գլուխները կարող են միավորվել բաժիններում: Նույն հոդվածի 10-րդ մասի համաձայն՝ Նորմատիվ իրավական ակտի բաժիններն ու գլուխները համարակալվում են արաբական թվանշաններով: Բաժիններն ու գլուխները ունենում են վերնագրեր, որոնք պետք է համապատասխանեն դրանց բովանդակությանը: Գլուխների և բաժինների վերնագրերը գրվում են մեծատառերով, և վերնագրերի վերջում որևէ կետադրական նշան չի դրվում:Միաժամանակ, հիշյալ բաժնում նախատեսված աղյուսակում (այսուհետ՝ Աղյուսակ) առկա կետերի, ենթակետերի, պարբերությունների ու Ծանոթագրությունների համարակալումը նույնպես առաջարկում ենք վերանայել՝ նկատի ունենալով, որ պահպանված չէ դրանց համարակալման հաջորդականությունը, ինչպես նաև առկա են սխալ ու կրկնվող համարակալմամբ դրույթներ: Սույն առաջարկությունը բխում է «Նորմատիվ իրավական ակտերի մասին» ՀՀ օրենքի 14-րդ հոդվածի պահանջներից:Բացի այդ, հարկ է նշել, որ Աղյուսակի 23-րդ կետից հետո նախատեսվում է մեկ այլ բովանդակությամբ աղյուսակ, որից հետո՝ 1-3 համարակալմամբ կետեր, հետո նորից որպես վերջիններիս շարունակություն նախատեսվում է Աղյուսակի շարունակությունը հերթական համարակալմամբ:Ուստի, վերոգրյալի հաշվառմամբ, առաջարկում ենք «ՏՈԿՈՍՆԵՐ» վերտառությամբ բաժինը և դրանում ներառված աղյուսակները վերանայել և խմբագրել: | Մասամբ է ընդունվել:Միաժամանակ անհրաժեշտ է նշել, որ տարբեր վնասվածքների հետևանքով առաջացած ընդհանուր աշխատունակության կայուն կորստի տոկոսները կենդանի անձի դատաբժշկական փորձաքննության իրականացման կարևոր բաղադրատարրեր են և նույն կառուցվածքային միավորի տեսքով ամրագրված են գործող կարգի հավելվածում, իսկ նախագծով փոփոխությունը տեխնիկական բնույթի է:  |  |
| 10. Հարկ է նշել, որ Նախագծի հավելվածի մի շարք կետերում առկա են տեխնիկական վրիպակներ, ուստի առաջարկում ենք կատարել համապատասխան ուղղումներ։Միաժամանակ Նախագիծն առաջարկում ենք համաձայնեցնել բոլոր շահագրգիռ մարմինների հետ | Մասամբ է ընդունվել:Առաջարկը` տեխնիկական վրիպակների մասով, անհասկանալի է:Նախագիծը կներկայացվի Քննչական կոմիտեի, Ազգային անվտանգության ծառայության և Հակակոռուպցիոն կոմիտեի կարծիքին: |  |
| 3. Քննչական կոմիտե | 16.09.2022թ․ |
| № 01/22/89789-2022 |
|  1. Նախագծի Հավելվածի 25-րդ կետը նախատեսում է, որ առողջությանը պատճառված վնասի ծանրությունը պարզելու նպատակով նշանակված դատաբժշկական փորձաքննությունը կատարվում է օրենքով սահմանված կարգով նշանակված դատաբժշկական փորձագետը կամ փորձագետների հանձնաժողովը՝ փորձաքննության ենթարկվող անձի բժշկական զննության եղանակով կամ բժշկական փաստաթղթերում (բնօրինակներ) պարունակվող տվյալների հիման վրա` սույն գլխով նախատեսված դեպքերում:Միաժամանակ, Նախագծի Հավելվածի 27-րդ կետում ամրագրված է, որ փորձաքննության կատարումը միայն բժշկական փաստաթղթերի (…) բնօրինակներում պարունակվող տվյալների հիման վրա թույլատրվում է փորձագետի կամ փորձագետների հանձնաժողովի կողմից փորձաքննության ենթարկվող անձի անմիջական քննության իրականացման անհնարինության (Հայաստանի Հանրապետությունից բացակայելու, փորձաքննության ենթարկվող անձի` փորձաքննությանը չներկայանալու և դրանից հրաժարվելու դեպքում), վնասվածքների բնույթի, դրանց կլինիկական ընթացքի վերաբերյալ սպառիչ տվյալներ և փորձաքննություն կատարելու համար անհրաժեշտ տեղեկություններ պարունակող բժշկական փաստաթղթերի առկայության պայմանով:Վերոգրյալ դրույթների կապակցությամբ անհրաժեշտ է նշել, որ դատաբժշկական փորձաքննության շրջանակներում փորձագիտական հիմնարկին, փորձագետին կամ փորձագետների խմբին բժշկական բնագավառի վերաբերյալ անհրաժեշտ փաստաթղթերը բացառապես բնօրինակ տեսքով ներկայացնելու մասով վարույթն իրականացնող մարմնի համար պարտականություն սահմանելն առաջացնում է որոշակի տարակուսանք, քանի որ նախաձեռնված քրեական վարույթի շրջանակներում նախաքննական մարմնի կողմից ձեռք բերված և որպես հետազոտական նյութ փորձաքննությանը ներկայացված փաստաթղթերի պատճենների, դրանցում առկա տեղեկատվության արժանահավատության «երաշխավորն» արդեն իսկ համարվում է հենց այդ նույն նախաքննական մարմինը, քանի որ դրանք ձեռք բերելու, աղբյուրը պարզելու և ընդհանրապես, քննության առարկա դարձնելու ողջ ընթացակարգում, կիրառելով ՀՀ քրեադատավարական օրենսդրությամբ նախատեսված անհրաժեշտ գործիքակազմը, նախ և առաջ հենց ինքը՝ վարույթն իրականացնող մարմինն այլևս կասկածի տակ չդնելով փաստաթղթի պատճենի և դրանում առկա տվյալների իսկությունն, արդեն բովանդակային հետազոտություն անցկացնելու նպատակով նշանակում է անհրաժեշտ փորձաքննություն:Ուստի առաջարկվում է վերը նշված դրույթները վերախմբագրել և վերանայել դրանցով սահմանված պահանջները: | Ընդունվել է: |  |
| 2. Նախագծի 18-րդ կետի համաձայն՝ բարդ, ծավալուն փորձաքննությունների դեպքում, ինչպես նաև փորձագետների գերծանրաբեռնվածության պայմաններում, ելնելով որոշմամբ առաջադրված հարցերից և փորձաքննության ընթացքում ի հայտ եկած հանգամանքներից, փորձաքննությունների կատարման ժամկետը փորձագիտական հաստատության ղեկավարի համաձայնությամբ կարող է երկարաձգվել մեկ անգամ՝ մինչև 30 աշխատանքային օր՝ տեղեկացնելով փորձաքննություն նշանակող մարմնին Նախագծի 56-րդ կետի համաձայն՝ բացառիկ դեպքերում, երբ անհրաժեշտ է կատարել ծավալուն փորձաքննություններ, որոնց շրջանակում կիրառվում է բարդ մեթոդիկա, ինչպես նաև այն դեպքում, երբ տվյալ փորձագետին կամ փորձագետների հանձնաժողովին հանձնարարված է այլ փորձաքննությունների կատարում, փորձաքննության կատարման ժամկետը կարող է երկարաձգվել մեկ անգամ` մինչև 30 աշխատանքային օր, փորձագիտական հիմնարկի ղեկավարի կողմից՝ նախօրոք տեղեկացնելով փորձաքննություն նշանակող իրավասու մարմնին:Գտնում ենք, որ փորձաքննությունների կատարման ժամկետի երկարաձգման դեպքերում, հնարավոր տարաբնույթ մեկնաբանությունների և դրանցից բխող գործնական և կազմակերպչական բնույթի այլ խնդիրներից խուսափելու նպատակով թերևս անհրաժեշտ է սահմանել լրացուցիչ դրույթ՝ ըստ որի յուրաքանչյուր անգամ փորձաքննության երկարաձգման դեպքում նախաձեռնող կողմը դրա մասին կտեղեկացնի բացառապես գրավոր տեսքով: | Ընդունվել է: |  |
| 3. Նախագծի 55֊րդ կետի համաձայն' փորձագետի եզրակացությունը կազմվում է համապատասխան բժշկական փաստաթղթերը ներկայացվելուց, փորձաքննության ենթարկվողի ներկայությունն ապահովվելուց, փորձագետի միջնորդությունները և նեղ մասնագետների խորհրդատվությունները կատարվելուց հետո' տասնօրյա ժամկետում: Այս տեսակետից հարկ է փաստել, որ գործնական աշխատանքում քիչ չեն այն դեպքերը, երբ նշանակված դատաբժշկական փորձաքննության ընթացքում փորձաքննվող անձինք փորձագետի կողմից տրված ուղեգրերի հիման վրա այցելում են համապատասխան բուժհաստատություններ՝ լրացուցիչ հետազոտման նպատակով նեղ մասնագետների խորհրդատվություն ստանալու համար:Նման պարագայում, այդ բուժհաստատությունների կողմից կազմված հետազոտական արդյունքների փաստաթղթերը՝ տեղեկանք, ռենտգեն ժապավեն և այլն, փորձաքննվողի կողմից դատաբժիշկ փորձագետին ներկայացնելու որևէ պարտականություն իրավական որևէ նորմով սահմանված չէ և, ըստ էության, այդ կազմակերպչական հավելյալ, այսպես կոչված, բեռը մնում է վարույթն իրականացնող մարմնի, մասնավորապես՝ քննիչի վրա՝ առաջացնելով բուն քննության հետ չկապվածև խիստ տեխնիկական բնույթ կրող միջոցների ծախս:Ուստի առաջարկվում է ՀՀ առողջապահության նախարարության «Դատաբժշկական գիտագործնական կենտրոն» ՊՈԱԿ-ի և այդ նույն գերատեսչության կազմի մեջ մտնող մեկ այլ մարմնի նման գործնական, համագործակցային և կազմակերպչական ընթացակարգերը ենթարկել կանոնակարգման՝ ապահովելով փորձագիտական մարմնի և բուժհաստատությունների միջև նմանատիպ փաստաթղթաշրջանառության հստակ պարտավորություններ՝ սահմանելով նաև ողջամիտ ժամկետներ: | Չի ընդունվել Փաստաթղթերի ստանալու ժամկետ սահմանելը դատաբժշկական փորձաքննության իրականացման կարգի կարգավորման առարկայից դուրս է, հետազոտությունների պատասխանները մեծամասամբ վերցվում են փորձագիտական կենտրոնի կողմից, միայն այն դեպքերում, երբ տեղեկատվություն չկա անձի հետազոտությունը անցած լինելու վերաբերյալ, փորձագիտական կենտրոնը դիմում է նախաքննական մարմնին` պարզելու համար` անձը ներկայացել է հետազոտության, թե` ոչ և, եթե այո, ապա արդյունքը փորձագիտկան կենտրոն ներկայացնելու համար: |  |
| 4. Նախագծի Հավելվածի 31-րդ կետով սահմանվում են առողջությանը պատճառված ծանր վնասի առումով՝ առողջությանը պատճառված վնասի ծանրության որոշման հատկանիշները: Նշված հատկանիշների շարքում բացակայում է «գլխի, ականջի կամ կզակի անջնջելի այլանդակումը» հատկանիշը:Վերը նշված հատկանիշներն՝ ընդհանուր տրամաբանության առումով ավարտուն և առավել ամբողջական շարադրելու առաջարկվում է 6-րդ՝ «6) դեմքի անջնջելի այլանդակումը.» ենթակետից հետո լրացնել նոր 7-րդ՝ «7) գլխի, ականջի կամ կզակի անջնջելի այլանդակումը.» բովանդակությամբ ենթակետ՝ փոխելով ենթակետերի հերթական համարակալումը: | Ընդունվել է: |  |
| 5.Նախագծի Հավելվածի 65-րդ կետը նախատեսում է կյանքի համար վտանգավոր՝ առողջության վնասի հատկանիշի բացակայության դեպքում առողջությանը պատճառված՝ ըստ հետևանքների ծանր համարվող, սակայն կյանքի համար ոչ վտանգավոր վնասի դեպքում առողջությանը պատճառված ծանր վնասի չափանիշները, որտեղ սակայն կրկին բացակայում է գլխի, ականջի կամ կզակի անջնջելի այլանդակումը» չափանիշը:Վերևում նշված հիմնավորմամբ՝ առաջարկվում է 8-րդ՝ «8) դեմքի անջնջելի այլանդակումը.» ենթակետից հետո լրացնել նոր 9-րդ՝ «9) գլխի, ականջի կամ կզակի անջնջելի այլանդակումը.» բովանդակությամբ ենթակետ՝ փոխելով ենթակետերի հերթական համարակալումը: | Ընդունվել է: |  |
| 4. Հակակոռուպցիոն կոմիտե | 16.09.2022թ․ |
| № 18-8406 |
| 1. Նախագծի 21-րդ կետով փորձագետը նախազգուշացվում է կեղծ եզրակացություն տալու համար ՀՀ քրեական օրենգրքի 504-րդ հոդվածով նախատեսված պատասխանատվության մասին: Ըստ ՀՀ քրեական դատավարության մասին օրենսգրքի իրավակարգավորումների` քրեական վարույթն իրականացող մարմինը փորձագետին կեղծ ցուցմունք տալու համար քրեական պատասխանատվության մասին նախազգուշացնելու պարտավորություն չունի:

Ուստի առաջարկում ենք Նախագծում ամրագրել այն մարմնին, որը պարտականություն կունենա փորձագետին նախազգուշացնելու: |  Չի ընդունվելՔրեական դատավարության օրենսգրքով փորձագիտական կենտրոնը քրեական օրենսգրքի 504-րդ հոդվածի կարգավորման վերաբերյալ ծանուցում իրականացնելու պարտականություն չունի: |   |
| 1. Նախագծի 31-րդ կետի 6-րդ ենթակետով ամրագրվում է, որ առողջությանը պատճառված վնասի ծանրության որոշման հատկանիշներից է դեմքի անջնջելի այլանդակումը: ՀՀ քրեական օրենսգրքի 166-րդ հոդվածի 1-ին մասի 3-րդ կետի համաձայն` պատասխանատվություն է նախատեսվում առողջությանը ծանր վնաս հասցնելու համար, որն արտահայտվել է դեմքի, գլխի, ականջի կամ կզակի անջնջելի այլանդակմամբ:

Այսպիսով, առաջարկում ենք Նախագծի 31-րդ կետի 6-րդ ենթակետը համապատասխանեցնել ՀՀ քրեական օրենսգրքի 166-րդ հոդվածի 1-ին մասի 3-րդ կետին: | Ընդունվել է: |  |
| 5. Ազգային անվտանգության ծառայություն | 14.09.2022թ. |
| № 11/1029 |
| 1. Դիտողություններ և առաջարկություններ չկան:
 | Ընդունվել է ի գիտություն: |   |
| 6. Արդարադատության նախարարություն | 20.10.2022թ. |
| № 01/27.1/46323-2022 |
| 1. «Հայաստանի Հանրապետության կառավարության 2021 թվականի ապրիլի 15-ի թիվ 601-Ն որոշման մեջ փոփոխություն կատարելու մասին» Հայաստանի Հանրապետության կառավարության որոշման լրամշակված նախագծի 1-ին կետով նոր խմբագրությամբ շարադրվող հավելվածի (այսուհետ՝ Հավելված) 1-ին կետում, ինչպես նաև ամբողջ տեքստում անհրաժեշտ է ապահովել շաղկապների կիրառման կանոնները, մասնավորապես՝ եթե թվարկված բոլոր պայմաններից բավական է միայն մեկի առկայությունը, ապա գործածել «կամ» շաղկապը, իսկ եթե թվարկված բոլոր պայմանների առկայությունը պարտադիր է, ապա գործածել «և» շաղկապը՝ հաշվի առնելով «Նորմատիվ իրավական ակտերի մասին» օրենքի 16-րդ հոդվածի դրույթները: | Ընդունվել է: |   |
| 2. Հավելվածի 6-րդ կետի համաձայն՝ դիահերձման և ներքին օրգանների ուսումնասիրության մեթոդները և հերթականությունը որոշում է փորձաքննություն կատարող փորձագետը:Այս առումով, վերոգրյալ կետում անհրաժեշտ է պարզաբանել, եթե փորձաքննությունն իրականացվում է փորձագետների հանձնաժողովի կողմից, ապա ով է որոշելու ուսումնասիրության մեթոդները և հերթականությունը՝ հանձնաժողովի ղեկավա՞րը, թե՞ փորձագետներից յուրաքանչյուրը իրենց վերապահված իրավասությունների պայմաններում: | Չի ընդունվել:Դիակի դատաբժշկական փորձաքննությունը չի իրականացվում հանձնաժողովի կողմից: |  |
| 3. Հավելվածի 8-րդ կետի համաձայն՝ դիակի դատաբժշկական փորձաքննությամբ ձեռք բերված ու բոլոր տվյալները համադրելով և վերլուծելով դրանք՝ փորձագետի կողմից կազմվում է եզրակացություն, որը հանձնվում է փորձաքննություն նշանակող մարմնին:Միտքն անհասկանալի լինելու պատճառաբանությամբ՝ առաջարկում ենք խմբագրել վերոգրյալ կետը և շարադրել առավել հստակ: | Ընդունվել է: |  |
| 4. Հավելվածի 9-րդ կետի համաձայն՝ դիահերձումից հետո դիակի խնամքի, մշակման (դաբաղման) և պահպանման ծառայությունները չեն մտնում դիակի դատաբժշկական փորձաքննության մեջ, դրանք իրականացվում են վճարովի հիմունքներով պետական փորձագիտական հաստատությունում: Այս առումով, հարկ ենք համարում նշել, որ պարզաբանման կարիք ունի այն հանգամանքը, թե ում կողմից և ինչ իրավական ակտով են ամրագրվում վերոգրյալ վճարների հետ կապված իրավահարաբերությունները: | Չի ընդունվել:Վճարները սահմանելու համար իրավական ակտի անհրաժեշտությունը բացակայում է, քանի որ այդ ծառայությունների վճարները սահմանվում են տվյալ փորձագիտական հաստատության ծառայությունների գնացուցակով: |  |
| 5. Հավելվածի 10-րդ կետի համաձայն՝ դիակի դատաբժշկական փորձաքննության ավարտից հետո չի թույլատրվում պետական փորձագիտական հաստատությունից դուրս այլ կազմակերպությունում դիակի դաբաղման, մշակման, հարդարման, գեղագիտական կամ այլ բնույթի ծառայությունների իրականացում՝ հաշվի առնելով նախաքննական գաղտնիքի պահպանման անհրաժեշտությունը: Այս առումով, առաջարկում ենք պարզաբանել՝ արդյո՞ք սահմանված պահանջը չպահպանելը առաջացնելու է օրենքով սահմանված որոշակի իրավական հետևանքներ, թե՞ ոչ՝ նկատի ունենալով, որ անձանց համար որևէ պարտականություն կամ նրանց պատասխանատվության ենթարկելու հիմքեր կարող են սահմանվել միայն օրենքով՝ համաձայն Հայաստանի Հանրապետության Սահմանադրության 39-րդ և 79-րդ հոդվածներով ամրագրված դրույթների: | Չի ընդունվել:Հաշվի առնելով այն հանգամանքը, որ դատաբժշկական փորձաքննություններն իրականացվում են քրեկան դատավարության օրենսգրքի համաձայն, ինչպես նաև այն, որ նախաքննական գաղտնիքի պահպանման պահանջը խախտելը առաջացնում է քրեական պատասխանատվություն` նախագծի բովանդակության մեջ դա ներառելու անհրաժեշտությունը բացակայում է: |  |
| 6. Հավելվածի 12-րդ կետում անհրաժեշտ է պատճառաբանել ժամկետ սահմանելու նպատակը: | Չի ընդունվել:Որոշակի ժամկետներ սահմանելու անհրաժեշտությունը պայմանավորված է այն հանգամանքով, որպեսզի կանխվի ուշ դիակային երևույթների` նեխման պրոցեսների ի հայտ գալը: |  |
| 7. Հավելվածի 18-րդ կետով (դիակի դատաբժշկական փորձաքննության դեպքերում) սահմանված է, որ բարդ, ծավալուն փորձաքննությունների դեպքում, ինչպես նաև փորձագետների գերծանրաբեռնվածության պայմաններում, ելնելով որոշմամբ առաջադրված հարցերից և փորձաքննության ընթացքում ի հայտ եկած հանգամանքներից, փորձաքննությունների կատարման ժամկետը փորձագիտական հաստատության ղեկավարի համաձայնությամբ կարող է երկարաձգվել մեկ անգամ՝ մինչև 30 աշխատանքային օր՝ գրավոր տեղեկացնելով փորձաքննություն նշանակող մարմնին: Իսկ Հավելվածի 56-րդ կետով (առողջության պատճառված վնասի ծանրությունը պարզելու նպատակով նշանակված դատաբժշկական փորձաքննության դեպքերում) սահմանված է, որ բացառիկ դեպքերում, երբ անհրաժեշտ է կատարել ծավալուն փորձաքննություններ, որոնց շրջանակում կիրառվում է բարդ մեթոդիկա, ինչպես նաև այն դեպքում, երբ տվյալ փորձագետին կամ փորձագետների հանձնաժողովին հանձնարարված է այլ փորձաքննությունների կատարում, փորձաքննության կատարման ժամկետը կարող է երկարաձգվել մեկ անգամ` մինչև 30 աշխատանքային օր, փորձագիտական հիմնարկի ղեկավարի կողմից՝ նախօրոք գրավոր տեղեկացնելով փորձաքննություն նշանակող իրավասու մարմնին:Այս առումով, անհրաժեշտ է պատճառաբանել միևնույն իրավահարաբերությանը վերաբերող տարբերակված կարգավորումներ նախատեսելու անհրաժեշտությունը: | Ընդունվել է: |  |
| 8. Հավելվածի 28-րդ կետի համաձայն՝ սույն գլխի 27-րդ կետում նշված բժշկական փաստաթղթերը բժշկական կազմակերպության կամ փորձաքննություն նշանակող մարմնի կողմից փորձագետին կամ փորձագետների հանձնաժողովին չներկայացվելու դեպքում փորձագետը կամ փորձագետների հանձնաժողովը դրա մասին հայտնում է փորձաքննություն նշանակած անձին (մարմնին) և միջնորդում անհրաժեշտ փաստաթղթերը տրամադրելու համար: Պահանջվող փաստաթղթերը միջորդությունից հետո չներկայացվելու դեպքում փորձագետը կամ փորձագետների հանձնաժողովը նյութերի անբավարարության հիմքով փորձաքննության անհնարինության վերաբերյալ եզրակացությամբ ավարտում է փորձաքննությունը:Այսպիսով, առաջարկում ենք պարզաբանել, թե ինչու նախատեսված չէ կարգավորում, որը հնարավորություն կտա, որպեսզի անհրաժեշտ փաստաթղթերը, օբյեկտիվ պատճառներից զատ, չստանալուց հետո փորձագետի կամ փորձագետների հանձնաժողովի կողմից միջնորդություն ներկայացվի փորձաքննություն նշանակած մարմնին, որպեսզի անհրաժեշտության դեպքում էլ վերջինս համապատասխան փաստաթղթերն առգրավի և օգտագործի որպես քրեական վարույթի նյութ: Նման հնարավորությունից զրկումը կարող է հանգեցնել ոչ միայն փորձաքննության անհնարինության, այլև քրեական վարույթի շրջանակներում ապացույցների կորստի: | Չի ընդունվել:Փորձագետի իրավունքները և պարտականությունները հստակ սահմանված են դատավարական իրավանորմերով:  |  |
| 9. Հավելվածի 62-րդ կետի 15-րդ ենթակետում փակագծերի մեջ նախատեսված նախադասություններն առաջարկում ենք շարադրել վերոգրյալ ենթակետում հաջորդական նախադասությունների տեսքով: | Չի ընդունվել:Առաջարկն անհասկանալի է և չհիմնավորված: |  |
| 10. Հավելվածի 72-րդ կետն առաջարկում ենք խմբագրել և դրանում նախատեսել դրույթներ նաև գլխի, ականջի և կզակի անջնջելի այլանդակման վերաբերյալ՝ հաշվի առնելով Հավելվածի 31-րդ կետի կարգավորումները: | Ընդունվել է: |  |
| 11. Հավելվածի 91-րդ կետում անհրաժեշտ է նշել, թե որ մարմնի կամ կազմակերպության դատահյուսվածաբանական բաժնի մասին է խոսքը:Սույն դիտողությունը վերաբերում է նաև Հավելվածի մյուս կետերում առկա համանման կարգավորումներին: | Ընդունվել է: |  |
| 12. Հավելվածի 100-րդ կետում անհրաժեշտ է ապահովել «Նորմատիվ իրավական ակտերի մասին» օրենքի 21-րդ հոդվածի 2-րդ մասի պահանջը, այն է՝ արգելվում են նորմատիվ իրավական ակտում կատարել բառերի կամ տերմինների անհարկի կրճատումներ, ինչպես նաև բառերի կամ տերմինների հապավումներ: | Ընդունվել է: |  |
| 13. Հավելվածում առկա է «ՏՈԿՈՍՆԵՐ» վերտառությամբ չհամարակալված բաժին, որում առկա են չհամարակալված գլուխներ: Այս առումով, հարկ ենք համարում անդրադառնալ «Նորմատիվ իրավական ակտերի մասին» օրենքի 14-րդ հոդվածի կարգավորումներին, մասնավորապես՝ վերջինիս 6-րդ մասի համաձայն՝ ենթաօրենսդրական նորմատիվ իրավական ակտերում բովանդակությամբ համասեռ կետերը կարող են միավորվել գլուխներում: Գլուխները կարող են միավորվել բաժիններում: Իսկ նույն հոդվածի 10-րդ մասի համաձայն՝ նորմատիվ իրավական ակտի բաժիններն ու գլուխները համարակալվում են արաբական թվանշաններով: Բաժիններն ու գլուխները ունենում են վերնագրեր, որոնք պետք է համապատասխանեն դրանց բովանդակությանը: Գլուխների և բաժինների վերնագրերը գրվում են մեծատառերով, և վերնագրերի վերջում որևէ կետադրական նշան չի դրվում:Բացի այդ, հիշյալ բաժնում նախատեսված աղյուսակի (այսուհետ՝ Աղյուսակ) 23-րդ կետից հետո նախատեսվում է մեկ այլ բովանդակությամբ աղյուսակ, որից հետո՝ 1-3 համարակալմամբ կետեր, հետո նորից որպես վերջիններիս շարունակություն նախատեսվում է Աղյուսակի շարունակությունը հերթական համարակալմամբ:Ուստի, վերոգրյալի հաշվառմամբ, առաջարկում ենք «ՏՈԿՈՍՆԵՐ» վերտառությամբ բաժինը և դրանում ներառված աղյուսակները վերանայել և խմբագրել: | Չի ընդունվել:Տես սույն ամփոփաթերթի 9-րդ կետը: |  |
| 14. Նախագծին կից ներկայացված հիմնավորման համաձայն՝ Նախագծով առաջարկվում է Հայաստանի Հանրապետության կառավարության 2021 թվականի ապրիլի 15-ի թիվ 601-Ն որոշման հավելվածը շարադրել նոր խմբագրությամբ, ինչի արդյունքում դատաբժշկական փորձաքննության իրականացման կարգը կհամապատասխանեցվի 2022 թվականի հուլիսի 1-ից գործող ՀՀ քրեական և ՀՀ քրեական դատավարության նոր օրենսգրքերի համապատասխան կարգավորումներին, կլուծվեն դատաբժշկական փորձաքննության իրականացման ընթացքում գործնականում առաջացած հարցերը, ինչպես նաև կվերացվեն գործող կարգում տեղ գտած տեխնիկական վրիպակները:Հայաստանի Հանրապետության քրեական դատավարության օրենսգրքի (ընդունվել է 2021 թվականի հունիսի 30-ին) 92-րդ հոդվածի համաձայն՝ փորձագետի կարծիքը գիտության, տեխնիկայի, արվեստի, արհեստի կամ որևէ այլ բնագավառում հատուկ գիտելիքների կամ հմտությունների օգտագործմամբ վարույթի մասնավոր մասնակցի կողմից իրեն առաջադրված, ինչպես նաև իր իրավասության մեջ մտնող այլ հարցերի վերաբերյալ գրավոր հիմնավորված հետևություններն են, որոնց փորձագետը հանգել է՝ առանց վարույթի համապատասխան նյութերը, դիակը կամ վարույթին ներգրավված համապատասխան անձին հետազոտելու:Այսպիսով, Հայաստանի Հանրապետության քրեական դատավարության նոր օրենսգրքով, փորձագետի եզրակացությունից զատ, որպես ապացույցի տեսակ, դիտարկվում է նաև փորձագետի կարծիքը: Հետևաբար, առաջարկում ենք Նախածգում նախատեսել փորձագետի կողմից կարծիք ներկայացնելու վերաբերյալ կարգավորումներ ևս: | Չի ընդունվել:Առաջարկը դուրս է Կառավարության 2021 թվականի ապրիլի 15-ի թիվ 601-Ն որոշման կարգավորման առարկայի շրջանակից: |  |